Pirkimo sąlygų
7 priedas „Kvalifikacijos reikalavimai tiekėjui“
KVALIFIKACIJOS REIKALAVIMAI TIEKĖJUI

	Eil. Nr.
	Reikalavimas
	Atitiktį pagrindžiantys dokumentai
	Subjektas, kuris turi atitikti reikalavimą

	1.
	Tiekėjas per pastaruosius 3 metus iki pasiūlymo pateikimo termino pabaigos pagal vieną ar daugiau sutarčių yra savo jėgomis suteikęs paslaugų, kurios susijusios su grynųjų pinigų išmokėjimu fiziniams asmenims, kurių vertė yra ne mažesnė kaip 50 000,00 Eur (be PVM). 

	Dokumentus pateikia galimas laimėtojas:
· per pastaruosius 3 metus suteiktų paslaugų sąrašas (pirkimo sąlygų 6.1. priedas „Atliktų paslaugų sąrašas“).
Tiekėjas kartu pateikia užsakovų pažymas ar kitus lygiaverčius dokumentus*, kuriuose nurodyta ar paslaugos buvo suteiktos tinkamai.

*Lygiaverčiais dokumentais laikomos sąskaitos faktūros, paslaugų perdavimo–priėmimo aktai ar pan., jei juose bus pateiktas papildomas užsakovo vertinimas dėl tinkamai suteiktų paslaugų.

Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.
	· jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;

· tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;

· subtiekėjams šis reikalavimas nenustatomas.


	2.
	Tiekėjas turi teisę verstis ta veikla, kuri reikalinga pirkimo sutarčiai įvykdyti, t. y. turi turėti Lietuvos banko išduotą elektroninių pinigų ir (arba) mokėjimo įstaigos licenciją.
	Dokumentus pateikia galimas laimėtojas:
Lietuvos Banko išduotos licencijos kopiją, patvirtinanti, kad tiekėjas yra mokėjimo ir (ar) elektroninių pinigų įstaiga (Perkančioji organizacija naudodamasi Lietuvos banko (http://www.lb.lt) registrais, patikrins atitiktį nustatytam reikalavimui).

Užsienio tiekėjai pateikia lygiaverčius dokumentus. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai dėl teisės užsiimti su pirkimo objektu susijusia veikla, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės pasiūlymų pateikimo datos iki pirkimo sutarties sudarymo dienos.
	· jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;

· tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys tieks prekes, teiks paslaugas ar atliks darbus, kuriems reikia jų pajėgumų;

· subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas. Tiekėjas įsipareigoja, jog pirkimo sutartį vykdys tik tokią teisę turintys asmenys, pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas.

